paragraph_text: Nastanjuje sve vrste otvorenijeg zemljišta, no vrlo je česta i u gradovima, vrtovima i poljima. Spada u vrste koje rado slijede ljude (hemerofili), navikle na njih, no suzdržana je i vrlo oprezna. Iako društvena ptica, i rado tvori manja ili veća jata, gnijezdi se uvijek podalje od drugih i u tom razdoblju je teritorijalna ptica. Gnijezdo gradi od grančica pri vrhovima stabala, no za razliku od svraka, gnijezdo im je zaklonjenije.